**กิตติกรรมประกาศ**

วิทยานิพนธ์ฉบับนี้สำเร็จสมบูรณ์ได้ด้วยความกรุณาและความช่วยเหลืออย่างสูงยิ่งจาก ท่านอาจารย์ ดร.กมล พลคำ อาจารย์ที่ปรึกษาวิทยานิพนธ์หลัก ท่านผู้ช่วยศาสตราจารย์ ดร.ต้นสกุล ศานติบูรณ์ อาจารย์ที่ปรึกษาวิทยานิพนธ์ร่วม ท่านผู้ช่วยศาสตราจารย์ ดร.สมบัติ ฤทธิเดช ประธานกรรมการสอบ และท่านผู้ช่วยศาสตราจารย์ ดร.อนุสรณ์ แสงประจักษ์ กรรมการสอบ

ขอขอบพระคุณ สำนักวิจัยและพัฒนา มหาวิทลัยราชภัฏมหาสารคาม ที่ได้ให้การสนับสนุนทุนในการดำเนินการวิจัยในครั้งนี้ ทำให้วิทยานิพนธ์ ฉบับนี้สำเร็จลุล่วงด้วยดี

ขอขอบพระคุณ คณะอาจารย์คณะครุศาสตร์ทุกท่าน ที่ได้ประสิทธิ์ประสาทวิชาความรู้ประสบการณ์อันมีค่ายิ่ง และได้กรุณาให้คำแนะนำช่วยเหลือผู้วิจัยด้วยดีมาโดยตลอด ขอขอบคุณท่านอาจารย์ ดร.พรรณวิไล ชมชิด อาจารย์สาขาวิชาวิทยาศาสตรศึกษา คณะครุศาสตร์ มหาวิทยาลัยราชภัฏมหาสารคาม ขอขอบคุณ ท่านอาจารย์ ดร.ประสงค์ สายหงส์ อาจารย์สาขาหลักสูตรการสอน คณะศึกษาศาสตร์ มหาวิทยาลัยมหาสารคาม Prof.Andre Keet Dr.Anneline Keet และ Dr.Willy Nel ที่ได้กรุณาเป็นผู้เชี่ยวชาญพิจารณาตรวจสอบคุณภาพของเครื่องมือและได้ให้คำแนะนำช่วยเหลือเป็นอย่างดียิ่งต่อผู้วิจัย

ขอขอบพระคุณ นายมนูญชัย ทัพเจริญ ผู้อำนวยการโรงเรียนบรบือวิทยาคาร คุณครูวีรานุช สายจันทร์ คุณครูพี่เลี้ยง และคณะครูโรงเรียนบรบือวิทยาคารทุกท่าน ที่ให้ความอนุเคราะห์อำนวยความสะดวกในการเก็บข้อมูล และขอขอบใจนักเรียนชั้นมัธยมศึกษาปีที่ 5/3 และ 5/5 ที่มีส่วนสำคัญ ทำให้งานวิจัยสำเร็จได้ด้วยดี

ขอขอบคุณเพื่อนนักศึกษาปริญญาโท สาขาวิทยาศาสตรศึกษา ที่ให้ความช่วยเหลือ ให้คำแนะนำในการเรียนมาโดยตลอด ขอขอบพระคุณครอบครัวทั้ง บิดามารดา และคุณยายที่ให้ชีวิต การเลี้ยงดู แนวทางดำเนินชีวิต และเป็นกำลังสำคัญในการวิจัยครั้งนี้

คุณค่าและประโยชน์จากการวิจัยฉบับนี้ ผู้วิจัยขออุทิศเพื่อบูชาพระคุณบิดา มารดา และบูรพาจารย์ที่ให้การอบรมสั่งสอนให้มีสติปัญญาและคุณธรรมอันเป็นเครื่องชี้นำความสำเร็จของชีวิต และผู้มีอุปการคุณทุกท่านที่มีส่วนช่วยสนับสนุนให้ผู้วิจัยประสบผลสำเร็จในการวิจัยครั้งนี้

### ปิยนุช ไชยพร